En urinkolbe og en iltsut er blandt de ting, der har givet en pris for sundhedsinnovation.

Idéklinikken i Region Nordjylland modtog onsdag Ingeniørforeningens "Viden der styrker" pris på 25.000 kr. Prisen overrækkes i forbindelse med en konference om sundhedsinnovation i Utzon Center. Konferencen samler op på knapt 3 års erfaringer fra dels Idéklinikken, dels et tværnordisk projektsamarbejde. - Vi har givet prisen til Idéklinikken, fordi de forstår at gøre ideer til konkrete tiltag, siger formand for Ingeniørforeningen, Frida Frost. Blandt eksemplerne er blandt andet en urinkolbe og en iltsut, der skal gøre det lettere at give ilt til spædbørn.